Nekkni s yinelmaden n tmaziɣt tuget deg-neɣ nettuwelleh ɣer wayen akk yesɛan assaɣ d tesnillest d uselmed, ɣef waya yewwi-d lḥal ad nessebɣer di tmusniwin yeɛnan tarrayin n uselmed. Nessaram axeddim-agi-nneɣ ad d-yili d aɣbalu n unadi s telqeyt deg usentel-agi n uktazal n ufares s tira. Ad neɛreḍ ad d-nessenked assemres n uktazal d usmugen-is(conception)sɣur yiselmaden n tmaziɣt. Ad nessebgen azal n uktazal deg ulmad d usnerni deg tira, d usekfel n lexṣaṣ yellan deg-s akken ad dnsummer kra n tifratin, akken ad teddu tmaziɣt ɣer zdat wa ad nessiḥmel aselmed n tutlayt wa ad nessishel aselmed-is.